Secular शब्द हमने अंग्रेजी से पाया, वैसे Secular शब्द का प्रयोग अर्थशास्त्र और खगोल विज्ञान में भी होता है और उन सन्दर्भों में इसके अर्थ भिन्न भिन्न होते हैं, परन्तु जब धर्म/सम्प्रदाय का सन्दर्भ आता है तो इसका प्रयोग पहली बार 19वीं शताब्दी में यूरोप में किया गया । यूरोपीय समाज की एक विशेषता यह रही है कि वहाँ एक समय में एक ही विचार ‘प्रधान’ रहा है… और यह जड़ता वादी विचार प्रधानता 19वीं शताब्दी तक तो हावी ही रही… जबकि हमारी सनातन वैदिक कालीन परम्परा ‘विचार-स्वातन्त्र्य’ की रही है ।